**Likumprojekta “Grozījumi Izglītības likumā” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Likumprojekts “Grozījumi Izglītības likumā” (turpmāk – likumprojekts) sagatavots pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ar 2013.gada 9.jūlija grozījumiem Izglītības likumā (turpmāk arī – likums), kas stājās spēkā 2013.gada 7.augustā, Izglītības likums citastarp tika papildināts ar tiesību normām, kas noteica regulējumu pedagogu profesionālās darbības kvalitātes (turpmāk – kvalitāte) novērtēšanai. Saskaņā ar minēto regulējumu pedagogam, kura pedagoģiskā darba stāžs ir ne mazāks par vienu gadu un kurš piedalās vispārējās izglītības programmu, profesionālās izglītības programmu pamatizglītības vai vidējās izglītības pakāpē, profesionālās ievirzes izglītības vai interešu izglītības programmu īstenošanā, ir tiesības ne retāk kā reizi piecos gados saņemt kvalitātes novērtējumu. Likums paredzēja piešķirt piecas pedagoga profesionālās darbības kvalitātes pakāpes (turpmāk – kvalitātes pakāpe). Pirmo, otro un trešo kvalitātes pakāpi piešķir izglītības iestāde, saskaņojot ar pašvaldību, kuras administratīvajā teritorijā atrodas izglītības iestāde. Ceturto kvalitātes pakāpi piešķir pašvaldība, saskaņojot ar Izglītības un zinātnes ministriju, savukārt, piekto kvalitātes pakāpi – Izglītības un zinātnes ministrija. Lēmumu par kvalitātes pakāpes piešķiršanu minētās institūcijas pieņem viena gada laikā no pedagoga iesnieguma saņemšanas dienas.  Minētais regulējums neattiecas uz pedagogiem, kuri piedalās augstākās izglītības programmu īstenošanā koledžās un augstskolās.  Pamatojoties uz Izglītības likuma 14.panta 37.punktā noteikto deleģējumu, Ministru kabinets ir izdevis 2014.gada 17.jūnija noteikumus Nr.350 “[Pedagogu profesionālās darbības kvalitātes novērtēšanas kārtība](https://likumi.lv/ta/id/267580-pedagogu-profesionalas-darbibas-kvalitates-novertesanas-kartiba)” (turpmāk – noteikumi Nr.350), kas citastarp nosaka, ka kvalitātes novērtēšana, ievērojot nepārtrauktību, norit deviņus mēnešus – no kārtējā kalendāra gada 5.septembra līdz nākamā kalendāra gada 31.maijam – un ka kvalitātes pakāpi piešķir uz pieciem gadiem. Noteikumi Nr.350 arī nosaka, ka kārtējai novērtēšanai pedagogs iesniegumu iesniedz ne agrāk kā divus gadus pirms kvalitātes pakāpes derīguma termiņa beigām.  Ar 2016.gada 23.novembra grozījumiem likumā, kas stājās spēkā 2017.gada 1.janvārī, minētais tiesiskais regulējums tika grozīts, nosakot, ka, pamatojoties uz kvalitātes novērtējumu, pedagogam tiek piešķirta viena no trim kvalitātes pakāpēm. Tās piešķir: 1) 1.kvalitātes pakāpi – izglītības iestāde, saskaņojot ar pašvaldību, kuras administratīvajā teritorijā atrodas izglītības iestāde; 2) 2.kvalitātes pakāpi – pašvaldība, kuras administratīvajā teritorijā atrodas izglītības iestāde, saskaņojot ar Izglītības un zinātnes ministriju; 3) 3. kvalitātes pakāpi – Izglītības un zinātnes ministrija.  Minētā likuma pārejas noteikumu 52.punkts nosaka uzdevumu Ministru kabinetam ne vēlāk kā līdz 2017.gada 31.martam izdarīt grozījumus noteikumos Nr.350 atbilstoši minētajiem grozījumiem likumā, kā arī nosaka, ka, lai nodrošinātu kvalitātes novērtēšanas sistēmas pilnveidi, līdz dienai, kad stāsies spēkā minētie grozījumi Ministru kabineta noteikumos, bet ne ilgāk kā līdz 2017.gada 31.augustam kvalitātes pakāpes nepiešķir.  Likuma pārejas noteikumu 53.punkts nosaka, ka kvalitātes pakāpi apliecinošs dokuments, kas izsniegts līdz 2016.gada 31.decembrim, ir spēkā līdz tajā norādītajam derīguma termiņam un ka 3., 4. un 5. kvalitātes pakāpe tiek pielīdzināta attiecīgi 1., 2. un 3. kvalitātes pakāpei atbilstoši šā likuma grozījumiem, kas nosaka trīs pedagogu profesionālās darbības kvalitātes pakāpes.  56  DDarba grupa, kas izveidota ar Izglītības un zinātnes 2016.gada 19.septembra rīkojums Nr.277 „Par darba grupas izveidi”, un kuras izveides mērķis citastarp ir nodrošināt kvalitātes novērtēšanas sistēmas pilnveidi, ir izstrādājusi jaunus priekšlikumus kvalitātes novērtēšanas organizēšanai, kas paredz veicināt izglītības iestāžu autonomiju, nodrošinot pedagogu profesionālās kompetences un profesionālās darbības kvalitātes sinerģiju, nepārtraukti mācīties un pilnveidoties, atspoguļojot savu profesionālo darbību un tās rezultātus. Izglītības iestādes vadītājs atbilstoši izglītības iestādes attīstības mērķiem novērtē pedagogu, tādējādi veicinot izglītības kvalitāti izglītības iestādē un valstī kopumā.  Ievērojot minēto, likumprojekts paredz noteikt, ka Ministru kabinets noteiks jomas, kurās kvalitāte novērtējama, kvalitātes pakāpju aprakstus un kvalitātes novērtēšanas organizēšanas kārtību (Izglītības likuma 14.panta 37.punkts), bet ne kvalitātes novērtēšanas kārtību.  Kvalitātes pakāpes piešķirs izglītības iestādes vadītājs uz vienu, diviem vai trim mācību gadiem.  Likumprojekts arī paredz noteikt, ka piemaksas apmēru par kvalitātes pakāpi noteiks izglītības iestādes, kura novērtēta pedagoga profesionālās darbības kvalitāte, vadītājs. Tādējādi pati izglītības iestādei tai pieejamo finanšu līdzekļu ietvaros, varēs noteikt piemaksas apmēru attiecīgi par iegūto 1., 2. un 3.kvalitātes pakāpi.  Savukārt kvalitātes novērtēšanas organizēšanas kārtībā tiks noteikts, ka izglītības iestādes vadītājs izveido novērtēšanas komisiju un apstiprina komisijas darbības kārtību, kurā ietver novērtēšanas norises un laika plānojumu, rezultātu apkopošanas un lēmuma pieņemšanas procedūru.  Tādējādi likumprojekts paredz vienkāršot un nodrošināt vienlīdzīgu novērtēšanas piemērošanas principu, novērtējot pedagoga profesionālo darbību vienas novērtēšanas komisijas ietvaros. Lēmumi tiks pieņemti, pastāvot vienādiem kritērijiem un atbilstoši izglītības iestādes mērķiem.  Likumprojekts paredz izteikt Izglītības likuma pārejas noteikumu 52.punktu jauna redakcijā, nosakot uzdevumu Ministru kabinetam līdz 2017.gada 1.augustam izdot likuma 14.panta 37.punktā minētos noteikumus. Ievērojot, ka atbilstoši likuma regulējumam lēmumu par kvalitātes pakāpes piešķiršanu pieņem viena gada laikā no pedagoga iesnieguma saņemšanas dienas un atbilstoši noteikumu Nr.350 regulējumam novērtēšana ilgst deviņus mēnešus, likumprojekts paredz noteikt, ka kvalitātes pakāpes nepiešķir 2016./2017.mācību gadā. Tādējādi atbilstoši jaunajam regulējumam kvalitātes pakāpes tiks piešķirtas, sākot ar 2017./2018.mācību gadu.  Likumprojekts paredz precizēt arī likuma pārejas noteikumu 53.punktu, nosakot, ka pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, līdz kvalitātes pakāpi apliecinoša dokumenta derīguma termiņa beigām ir tiesības saņemt piemaksu par kvalitātes pakāpi atbilstoši Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” tiesiskajam regulējumam, kas bija spēkā uz 2017.gada 1.janvāri. Minētie datumi noteikti, atbilstoši 2016.gada 23.novembra grozījumiem Izglītības likumā, kas ar 2017.gada 1.janvāri noteica pārtraukumu kvalitātes pakāju piešķiršanā. Minētie noteikumi nosaka piemaksas apmēru par 1., 2. un 3.kvalitātes pakāpi attiecīgi šādā apmērā: 45 *euro*, 114 *euro* un 140 *euro*. Atbilstoši likumprojektam piemaksas apmēru par attiecīgo kvalitātes izglītības pakāpi turpmāk noteiks izglītības iestādes vadītājs, un tadējādi piemaksas apmērs var mainīties. Likumprojekts nodrošina pedagogu, kuriem ir spēkā esošs kvalitāti apliecinošs dokuments, tiesības saņemt piemaksu līdzšinējā apmērā. Vienlaikus arī minētajiem pedagogiem netiek liegtas tiesības ar 2017./ 2018.mācību gadu pretendēt uz kvalitātes pakāpes piešķiršanu un attiecīgi saņemt piemaksu atbilstoši jaunajam regulējumam.  Ņemot vērā to, ka kvalitātes novērtēšanas rezultātā iegūtās kvalitātes pakāpes derīguma termiņš 1506 pedagogiem beidzas 2017.gada 31.augustā un ka 2016./2017.mācību gadā kvalitātes pakāpes netiek piešķirtas, lai minētajiem pedagogiem tiktu ievērota pēctecība tiesību uz novērtēšanu nodrošināšanā, likumprojekts (Izglītības likuma pārejas noteikumu 53.1 punkts) paredz līdz 2018.gada 31.augustam saglabāt arī minēto pedagogu tiesības uz piemaksu līdzšinējā apmērā.    Likumprojekts paredz noteikt, ka tas stājas spēkā nākamajā dienā pēc tā izsludināšanas. Steidzamība ir saistīta ar nepieciešamību nodrošināt pilnveidotas kvalitātes novērtēšanas sistēmas ieviešanu ar 2017./2018.mācību gadu. |
| 3. | Projekta izstrādē iesaistītās institūcijas | | Izglītības un zinātnes ministrija. |
| 4. | Cita informācija | | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Vispārējās izglītības, profesionālās izglītības, tai skaitā profesionālās ievirzes izglītības, interešu izglītības iestāžu vadītāji un pedagogi. Izglītības iestāžu dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | | Likumprojekta ietekme uz sabiedrību, tautsaimniecības attīstību un administratīvo slogu saistāma ar pienākumu izglītības iestāžu vadītājiem nodrošināt iestādē strādājošo pedagogu profesionālās darbības novērtēšanu.  Ievērojot, ka saskaņā ar likumprojekta regulējumu kvalitātes pakāpes turpmāk piešķirs izglītības iestādes vadītājs, mazināsies administratīvais slogs pašvaldībām, kuru administratīvajā teritorijā izglītības iestādes atrodas, un Izglītības un zinātnes ministrijai. Līdz šim pastāvēja prakse, kad iekšējās kontroles sistēma izglītības iestādē nebija tieši saistīta ar pedagogu profesionālās darbības novērtēšanas procesu. Jaunais regulējums dos iespēju izglītības iestādēm veikt pedagogu profesionālās darbības novērtēšanu izglītības iestādē atbilstoši tās mērķiem, mazinās birokrātisko slogu pedagogiem liela apjoma dokumentu sagatavošanā, veidosies vienota izpratne par izglītības kvalitāti izglītības iestādē.  Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības, izglītības iestādes vadītājs varēs noteikt vienkāršāku vērtēšanas procesu, savukārt pedagogiem novērtēšanas procesā vairāk tiks ņemta vērā praktiska profesionālā darbība izglītības iestādē. |
| 3. | Administratīvo izmaksu monetārs novērtējums | | Projekts šo jomu neskar |
| 4. | Cita informācija | | Nav |
| |  |  |  |  |  |  | | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | **Rādītāji** | **2017.gads** | | Turpmākie trīs gadi (*euro*) | | | | **2018.** | **2019.** | **2020.** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | | 1 | 2 | 3 | 4 | 5 | 6 | | **1. Budžeta ieņēmumi:** |  |  |  |  |  | | 62.resors "Mērķdotācijas pašvaldībām" |  |  |  |  |  | | *pedagogu darba samaksai un VSAOI* |  |  |  |  |  | | *pārējie izdevumi* |  |  |  |  |  | | **1.2. valsts speciālais budžets** |  |  |  |  |  | | **1.3. pašvaldību budžets** |  |  |  |  |  | | **2. Budžeta izdevumi:** |  |  |  |  |  | | **2.1. valsts pamatbudžets** |  |  |  |  |  | | 62.resors "Mērķdotācijas pašvaldībām" |  |  |  |  |  | | *pedagogu darba samaksai un VSAOI* |  |  |  |  |  | | *pārējie izdevumi* |  |  |  |  |  | | **2.2. valsts speciālais budžets** |  |  |  |  |  | | **2.3. pašvaldību budžets** |  |  |  |  |  | | **3. Finansiālā ietekme:** |  |  |  |  |  | | **3.1. valsts pamatbudžets** |  |  |  |  |  | | 62.resors "Mērķdotācijas pašvaldībām" |  |  |  |  |  | | *pedagogu darba samaksai un VSAOI* |  |  |  |  |  | | *pārējie izdevumi* |  |  |  |  |  | | **2.2. valsts speciālais budžets** |  |  |  |  |  | | **2.3. pašvaldību budžets** |  |  |  |  |  | | **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** |  |  |  |  |  | | **5. Precizēta finansiālā ietekme:** |  |  |  |  |  | | **5.1. valsts pamatbudžets** |  |  |  |  | | **5.2. speciālais budžets** |  |  |  |  | | **5.3. pašvaldību budžets** |  |  |  |  | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Cita informācija |  | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Nepieciešamie saistītie tiesību aktu projekti | 1. Atbilstoši likumprojektā ietvertajam deleģējumam Minsitru kabinetam nepieciešams izstrādāt Ministru kabineta noteikumu projektu, kas noteiks jomas, kurās kvalitāte novērtējama, kvalitātes pakāpju aprakstus un kvalitātes novērtēšanas organizēšanas kārtību (Izglītības likuma 14.panta 37.punkts).  2. Nepieciešams izstrādāt Ministru kabineta noteikumu projektu par grozījumiem Ministru kabineta 2016.gada 5.jūlija noteikumos Nr.445 „Pedagogu darba samaksas noteikumi”. Grozījumi nepieciešami, ievērojot, ka piemaksas apmēru par attiecīgo kvalitātes pakāpi noteiks izglītības iestādes vadītājs, nevis Ministru kabinets.  Minētais noteikumu projekts ir izstrādāts.  3. Lai precizētu tiesisko regulējumu attiecībā uz piemaksu par kvalitātes pakāpēm piešķiršanu, nepieciešams izstrādāt Ministru kabineta noteikumu projektus par grozījumiem:  3.1. Ministru kabineta 2016.gada 5.jūlija noteikumos Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”;  3.2. Ministru kabineta 2016.gada 15.jūlija noteikumos Nr.476 “Kārtība, kādā valsts finansē darba samaksu pedagogiem privātajās izglītības iestādēs”;  3.3. Ministru kabineta 2016.gada 15.jūlija noteikumos Nr.477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”;  3.4.Ministru kabineta 2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”;  3.5. Ministru kabineta 2011.gada 5.jūlija noteikumos Nr.523 “[Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas](https://likumi.lv/ta/id/232795-kartiba-kada-aprekina-un-sadala-valsts-budzeta-merkdotaciju-pedagogu-darba-samaksai-pasvaldibu-izglitibas-iestades-kuras-isteno...)”;  3.6. Ministru kabineta 2011.gada 27.decembra noteikumos Nr.1035 “Kārtība, kādā valsts finansē profesionālās ievirzes mākslas, mūzikas un dejas izglītības programmas”;  3.7. Ministru kabineta 2011.gada 27.decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas”. | |
| 2. | Atbildīgā institūcija | Par šīs anotācijas sadaļas 1.punktā minēto normatīvo aktu izstrādi atbildīgā institūcija atbilstoši kompetencei ir Izglītības un zinātnes ministrija un Kultūras ministrija. | |
| 3. | Cita informācija | Ministru kabineta noteikumu projekta par grozījumiem Ministru kabineta 2016.gada 5.jūlija noteikumos Nr.445 „Pedagogu darba samaksas noteikumi” tālāka virzība ir iespējama bez grozījumiem Izglītības likumā, jo jau šobrīd ir Ministru kabinets ir tiesīgs noteikt, ka piemaksas par kvalitātes pakāpi apmēru nosaka pati izglītības iestāde.  Attiecīgi arī citu šīs anotācijas sadaļas 1.punktā minēto Ministru kabineta noteikumu projektu, izņemot Ministru kabineta noteikumu projektu, kas izdodams, pamatojoties uz Izglītības likuma 154.panta 37.punktu, izstrāde un tālāk virzība ir iespējama līdz likumprojekta pieņemšanai. | |
| **V. Tiesību akta projekta atbilstība Latvijas Republikas starptautiskajām saistībām** | | | |
| Likumprojekts šo jomu neskar | | | |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017.gada 8.februārī un 7.aprīlī republikas pilsētu un novadu izglītības pārvalžu vadītāju seminārs.  Noteikumu projekts tā izstrādes procesā viedokļa un priekšlikumu sniegšanai izsūtīts biedrībai „Latvijas Sporta izglītības iestāžu direktoru padome”. | |
| 2. | Sabiedrības līdzdalība projekta izstrādē | Pedagogu profesionālās karjeras attīstības modeļa publiskā apspriešanā – diskusijās, viedokļu apmaiņās par izstrādāto modeli tikuši iesaistīti izglītības pārvalžu vadītāji, izglītības iestāžu darbības kvalitātes novērtēšanas eksperti, kā arī dažādas izglītībā ieinteresētās puses.  Ar likumprojektu un ar to saistīto noteikumu projektu 2017.gada 8.februārī un 31.martā iepazīstināti republikas pilsētu un novadu izglītības pārvalžu vadītāji un izglītības speciālisti un līdz 2017.gada 7.aprīlim organizēta priekšlikumu izteikšana. No 2016.gada oktobra notikušas darba grupas (ar arodbiedrības ,,Latvijas Izglītības vadītāju asociācija, Latvijas Izglītības un zinātnes darbinieku arodbiedrības piedalīšanos) sanāksmes par ar likumprojektu saistīto noteikumu projektā iestrādājamajiem priekšlikumiem. Notikusi saruna ar programmas ,,Iespējamā misija” vadītājiem. | |
| 3. | Sabiedrības līdzdalības rezultāti | Izglītības pārvalžu vadītāji izteikuši atbalstu, kā pozitīvu minot laikietilpīguma un iesniedzamo dokumentu apjoma mazināšanu, programmas ,,Iespējamā misija” vadītāju atbalsts, kā pozitīvu minot izglītības iestādes autonomijas veicināšanu.  Valsts ģimnāziju asociācija sniegusi konceptuālu atbalstu likumgrozījumu tālākai virzībai. Arodbiedrības ,,Latvijas Izglītības vadītāju asociācija” konceptuāli atbalsta dokumenta tālāku virzību. | |
| 4. | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | Izglītības un zinātnes ministrija, izglītības iestādes, izglītības iestāžu dibinātāji. | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz pienākumu izglītības iestāžu vadītājiem organizēt pedagogu profesionālās darbības kvalitātes novērtēšanu. | |
| 3. | Cita informācija | Nav | |

Iesniedzējs:

Izglītības un zinātnes ministrs K.Šadurskis

Vizē:

Valsts sekretāre L.Lejiņa

19.05.2017.

2 023

B. Bašķere

baiba.baskere@izm.gov.lv